钦定古今图书集成/明伦汇编/闺媛典/第007卷 > 《游望二首》前人
## 钦定古今图书集成/明伦汇编/闺媛典/第007卷 > 《游望二首》前人

落日照红妆，挟瑟当窗牖。宁复歌《蘼芜》，唯闻叹《杨柳》。
结好在同心，离别由众口。徒设露葵羹，谁酌兰英酒。
会日杳无期，蕣华安得久。

相思不安席，聊至狭斜东。愁眉仿戚里，高髻学城中。
双眉偏照日，独蕊好萦风。自知心所爱，赋献《甘泉宫》。
传闻方鼎食，讵忆春闺容。